IL-BLATA TA' RAŻŻA Fin-niżla ta' San Brinkat hekk kif tilwi lejn il- Magħtab, kien hemm il-Blata ta' Rażża. Din kienet blata kbira għolja qrib żewġ sulari, (daqs seba' metri), wieqfa eżatt quddiem il-bidu tat- trejqa. Illum hemm triq normali; dari ma F kienux jgħaddu ebda inġenji, għax il-mogħdija p kienet ħażina; lanqas bil-mixi, jew bil-bhima ma kienet komda. Fil-lejl bejn is-6 u s-7 ta' Jannar, 1973, minħabba l-ilmijiet kbar tax-xita qawwija, din il-blata ċediet minn taħt u nqalbet sħiħa, b'mod li ħalqet il-kisra tat-trejqa. Ħdejha kien hemm blata oħra kbira, iżda din kienet għaċ-ċatt, u baqgħet f'postha. Kienu jfittxuha sikwit is-suldati, l-iskawz, u dawk li jħobbu jixxabbtu, biex jitilgħu magħha. Fost in-nies tar-raħal kien hawn leġġenda li dawk iż-żewġ blatiet kien ilhom hemm sa minn żmien id-dilluvju. Fis-snin Tmenin, meta tranġat in-niżla ta' San Brinkat u sar il-ġnien tal- Ponta, il-blata ġiet imkissra biex tinfetaħ it-triq, u din tkun tajba wkoll għat- traffiku żgħir, 'il fuq u 'lisfel. Iżda j'alla wieħed joqgħod: attent għax in-niżla hija wieqfa ħafna. U mill-Blata ta' Rażża, illum baqa' biss xi ritratti. Il-Blata ta' Rażża kif inqalbet bil-lejl tas-6/7 ta' Jannar 1973 Soċjetà Filarmonika San Bartilmew Festa 2001lEi—2717— zz